kalixlouiis/myanmar-wikipedia-corpus huggingface dataset:
သူသေဆုံးပြီးနောက်သူသည် အမေရိကန်ဂီတဆု နှင့် BEST Hip Hop ဆုကိုရရှိခဲ့ပြီး Billboard တွင် ဂီတဆု ၁၁ ခုကိုရရှိခဲ့သည်။
သေဆုံးပြီနောက် အယ်လ်ဘမ်နှစ်ခုဖြစ်သော Skins (2018) နှင့် Bad Vibes Forever (2019)ထုတ်လုပ်ခဲ့ပြီး၊ ၎င်း Album သည် Billboard 200 တွင် X၏ဒုတိယမြောက် နံပါတ်တစ်အယ်လ်ဘမ်ဖြစ်လာသည်။
ကဏ္ဍ:၂၀၁၈ ကွယ်လွန်သူများ ကဏ္ဍ:၁၉၉၈ မွေးဖွားသူများ။
သိဂိရိယလေဆိပ် သည် သီရိလင်္ကာနိုင်ငံအလယ်ပိုင်းတွင် တည်ရှိသည့် ပြည်တွင်းလေဆိပ်နှင့် စစ်တပ်အခြေစိုက်နေရာတစ်ခု ဖြစ်သည်။
ဒမ်ဘူလာမြို့အနီးတွင် တည်ရှိသည်။
ဤလေဆိပ်ကို SLAF သိဂိရိယဟုလည်း သိကြသည်။
သမိုင်း သိဂီရိယလေဆိပ်ကို ၁၉၄၂ ခုနှစ်တွင် ဖွင့်လှစ်ခဲ့သည်။
ဒုတိယကမ္ဘာစစ်အတွင်း တော်ဝင်လေတပ်က တည်ဆောက်ခဲ့သည့် လေယာဉ်ကွင်းတစ်ခု ဖြစ်သည်။
RAF squadrons (8, 160, 200, 203, 354) နှင့် အခြားလေယာဉ်များသည် ဤလေယာဉ်ကွင်း၌ စစ်ဖြစ်နေစဉ်နှင့် စစ်ပြီးနောက်ကာလတွင် စခန်းချခဲ့ကြသည်။
စစ်ပြီးဆုံးပြီးနောက် ၁၉၄၆ ခုနှစ်တွင် ဤလေယာဉ်ကွင်းကို တော်ဝင်လေတပ်သည် အသုံးပြုခြင်း မရှိတော့ပေ။
၁၉၈၅ ခုနှစ်၊ ဧပြီလ ၁၉ ရက်နေ့တွင် သီရိလင်္ကာအမျိုးသားလုံခြုံရေးဝန်ကြီးနှင့် ကာကွယ်ရေးဒုတိယဝန်ကြီးဖြစ်သူ Lalith Athulathmudali က လေတပ်အကြီးအကဲဗိုလ်ချုပ် Donald Perera ကို ဖိတ်ကြားကာ ဤလေယာဉ်ကွင်းကို သီရိလင်္ကာလေတပ်အတွက် ပြန်လည်၍ ဖွင့်လှစ်ပေးခဲ့သည်။
လေကြောင်းလိုင်းနှင့် ဆိုက်ရောက်ရာ ပြည်ပလင့်များ ကိုးကား။
တွန်ဟွန် ချွန်လတီး (; ) သည် Suphakorn Sriphothong (Pod) နှင့် Thanawat Rattanakitpaisarn (Khaotung) တို့ ပါဝင်သရုပ်ဆောင်ထား​​​​သော ၂၀၂၀ ထိုင်းရုပ်သံဇာတ်လမ်းတွဲတစ်ခုဖြစ်သည်။
ဒါရိုက်တာ Ekkasit Trakulkasemsuk ရိုက်ကူးပြီး GMMTV နှင့် Keng Kwang Kang တို့ ပူးပေါင်းထုတ်လုပ်​သော ဤဇာတ်လမ်းတွဲသည် ၂၀၂၀ ဇူလိုင်လ ၈ရက်​နေ့တွင် AIS Play နှင့်အတူ GMMTV မှ ပူး​ပေါင်းထုတ်လွှင့်သည့် ရုပ်သံဇာတ်လမ်းတွဲ နှစ်ခုအနက် တစ်ခုဖြစ်သည်။
GMM 25 နှင့် AIS Play ရုပ်သံလိုင်းတို့တွင် ၂၀၂၀ခုနှစ် နိုဝင်ဘာလ ၁၃ ရက်​နေ့မှ စတင်ကာ အပတ်စဉ် သောကြာ​နေ့ ၂၁:၃၀ အချိန်တွင် ထုတ်လွှင့်သည်။
ဤဇာတ်လမ်းတွဲသည် အံ့ဩဖွယ်​​ကောင်း​လောက်​အောင် အလွန်ပင် ​လူကြိုက်များခဲ့သည့် ထိုင်း BL ဇာတ်လမ်းတွဲ 2gether: The Series မှ ​နာမည်ရ ဇာတ်​ကောင်များဖြစ်သည့် Fong၊ Type၊ Man၊ Dim နှင့် Boss တို့အဖြစ် ပါဝင်ခဲ့ကြသည့် Thanawat Rattanakitpaisarn (Khaotung), Jirakit Kuariyakul (Toptap), Chinnarat Siripongchawalit (Mike), Sivakorn Lertchuchot (Guy) နှင့် Chanagun Arpornsutinan (Gunsmile) တို့၏ ပြန်လည်​တွေ့ဆုံခြင်း ဖြစ်သည်။
အဆိုပါ 2gether: The Series ဇာတ်လမ်းတွဲကို ယခု ဇာတ်လမ်းတွဲ၏ အပိုင်း ၉ တွင်လည်း အနည်းငယ်ထည့်သွင်းရိုက်ကူးထားသည်။
အဓိက Suphakorn Sriphothong (Pod) as Tonhon/Ton - Chonlatee's childhood best friend who he's pretending that Chonlatee is just an "brother" for him. Thanawat Rattanakitpaisarn (Khaotung) as Chonlatee/Chon - Tonhon's childhood best friend who has had a secret crush on Tonhon since their childhood. ဇာတ်ပို့ Jirakit Kuariyakul (Toptap) as Ai - Ni's boyfriend and Tonhon's best friend and housemate Chinnarat Siripongchawalit (Mike) as Ni - Ai's boyfriend and Tonhon's best friend and housemate Phatchara Tubthong (Kapook) as Amp - Tonhon's ex-girlfriend Kalaya Lerdkasemsap (Ngek) as Amporn - Ton's mother Dilok Thongwattana (Moo) as Chaeron - Ton's father Apichaya Saejung (Ciize) as Pang - Chonlatee's childhood best friend. Wanpiya Oamsinnoppakul (Gwang) as Baipai - Ton's sister and Itt's wife. Sivakorn Lertchuchot (Guy) as Itt - Ton's brother-in-law and Baipai's husband. Ployshompoo Supasap (Jan) as Miriam - a "call girl" helped by Ai and Ni, and a housemate and friend of Tonhon who is a big fan of boys' love series. Trai Nimtawat (Neo) as Na - Chonlatee and Pang's self-described rich and good-looking friend who has a crush on Chonlatee. Chanagun Arpornsutinan (Gunsmile) as Neung - A senior in the campus who has a crush for Chonlatee Jennifer Kim as Mae Nam - Chon's mother ဧည့်သည်သရုပ်ဆောင်များ Thanathorn Khuankaew (Jom) as Por Samitpong Sakulpongchai (Tong) as Ken နောက်ခံတေးဂီတ သီချင်းခေါင်းစဉ်​ရောမအက္ခရာဖြင့်အင်္ဂလိပ်အမည်အနုပညာရှင် ไม่มีวันไหนไม่รัก Mai Mi Wan Nai Mai Rak Never Love Saranyu Winaipanit (Ice) ကိုးကား ပြင်ပလင့်ခ်များ Tonhon Chonlatee on GMM 25 website Tonhon Chonlatee (2020) Official Trailer GMMTV ကဏ္ဍ:GMMTV ရုပ်သံဇာတ်လမ်းတွဲများ ကဏ္ဍ:ထိုင်း BL ဇာတ်လမ်းတွဲများ ကဏ္ဍ:ထိုင်း ရုပ်ရှင်ဇာတ်ကားများ ကဏ္ဍ:ထိုင်းနိုင်ငံရှိ ဖျော်ဖြေရေး။
မဝဲလာမြစ်ကမ်းစပ်လေဆိပ် သည် သီရိလင်္ကာနိုင်ငံ၊ ဒစ်ဝဲလာမြို့တွင် တည်ရှိသည့် လေဆိပ်တစ်ခု ဖြစ်သည်။
မူလိုင်တိဗုမီးပြတိုက် သည် သီရိလင်္ကာနိုင်ငံမြောက်ပိုင်း၊ မူလိုင်တိဗုမြို့တွင် တည်ရှိသည့် မီးပြတိုက်တစ်ခု ဖြစ်သည်။
၁၈၉၆ ခုနှစ်တွင် တည်ဆောက်ခဲ့သည်။
အမြင့် ၂၀ မီတာ (၆၆ ပေ) ရှိကာ သံဝင်ရိုးဖြင့် တည်ဆောက်ထားသည်။
ဤမီးပြတိုက်သည် သီရိလင်္ကာပြည်တွင်းစစ်ကာလအတွင်း ၁၉၉၆/၉၇ တွင် ဖျက်ဆီးခံရသည်ဟု ယုံကြည်ရသည်။
ကိုးကား ကဏ္ဍ:သီရိလင်္ကာနိုင်ငံရှိ မီးပြတိုက်များ။
မဟရထောင် သည် သီရိလင်္ကာနိုင်ငံတွင် တည်ရှိသည့် အကြီးဆုံးအကျဉ်းထောင်များထဲမှ တစ်ခု ဖြစ်သည်။
ဤထောင်ကို လုံခြုံရေးမြင့်မားစွာ ထားရှိထားသည်။
အနောက်ပိုင်းစီရင်စု၊ မဟရမြို့ဟောင်းတွင် တည်ရှိသည်။
ဗြိတိသျှကိုလိုနီအစိုးရက ကျွန်ကျွန်းထောင် (Slave Island Prison) တွင် ထောင်သားများကျပ်တည်းနေမှုကို ဖြေလျှော့နိုင်ရန် ဤထောင်ကို ၁၈၇၅ ခုနှစ်တွင် တည်ဆောက်ခဲ့သည်။
ဤထောင်တည်ဆောက်မည့် ကျောက်များကို မဟရကျောက်ထုခွဲရာနေရာတွင် ထောင်သားများကို ထုခွဲခိုင်းကာ ရယူခဲ့သည်။
ထိုထောင်ကို စတင်ကတည်းက ရဲအရာရှိတစ်ယောက်ကို ထားရှိခဲ့သည်။
အကျဉ်းထောင်ဌာနက ထိန်းသိမ်းထားရှိသည်။
သမိုင်းကြောင်း ၁၉၀၂ ခုနှစ် ထောင်ကျိုးပေါက်မှု ကျောက်များထုခွဲရာတွင် ပုန်ကန်မှုတစ်ခု ဖြစ်ပွားခဲ့သည်။
၁၉၀၂ ခုနှစ် ဇွန်လ ၂၈ ရက်နေ့ နေ့လယ် ၂ နာရီအချိန်တွင် အကျဉ်းသား ၇၉ ဦး လွတ်မြောက်သွားသည်။
ထောင်စောင့်အရာရှိများလည်း တိုက်ခိုက်ခြင်းခံရသည်။
လက်ထောက် ထောင်စောင့်သည် အဓိကရုဏ်းခေါင်းဆောင်၏ ဖမ်းဆီးခြင်းကို ခံခဲ့ရသည်။
ထောင်စောင့်က အကူအညီပေးထားသည့် ဗိုလ်ချုပ်ဦးစီးသည့် စစ်တပ်အဖွဲ့တစ်ခု အနီးအနားမှ လွတ်မြောက်သွားသူ အယောက် ၄၀ ကို ထိန်းသိမ်းနိုင်ခဲ့သည်။
ဤဖြစ်ရပ်သည် သီရိလင်္ကာအကျဉ်းထောင်များသမိုင်းတွင် ပထမဆုံးနှင့် အကြီးကျယ်ဆုံး ဖြစ်ရပ်ဖြစ်ခဲ့သည်။
၂၀၂၀ ခုနှစ် ထောင်အဓိကရုဏ်း ၂၀၂၀ ခုနှစ် နိုဝင်ဘာလ ၃၀ ရက်နေ့တွင် လုပ်ငန်းနေရာ၌ အဓိကရုဏ်းတစ်ခု ဖြစ်ပွားခဲ့သည်။
ကိုဗစ် ၁၉ ရောဂါပိုးကူးစက်ခံရသည့် အကျဉ်းသားများကို မဟရထောင်သို့ ပို့ဆောင်မည်ဟု ကောလာဟာလများ ထွက်ပေါ်လာပြီးနောက်တွင် ဤအဓိကရုဏ်းသည် ဖြစ်ပေါ်လာသည်။
ထင်ရှားသည့် အကျဉ်းသားများ Utuwankande Sura Saradiel - bandit turned Freedom fighter, the Robin Hood of Sri Lanka Maradankadawala Yakadaya Navarian alias Fancis Fernando Cutex Piyadasa Keragala Siresana alias cheena Watareka Jayasundara Gampaha Munidasa ပြင်ပလင့်များ Mahara Prison, Department of Prisons ကိုးကား ကဏ္ဍ:သီရိလင်္ကာနိုင်ငံရှိ အကျဉ်းထောင်များ။
မဟိုလမ်းဆုံဘူတာ သည် သီရိလင်္ကာနိုင်ငံ၊ မဟဝမြို့တွင် တည်ရှိသည့် လမ်းဆုံဘူတာတစ်ခုဖြစ်သည်။
မြောင်းပိုင်းလမ်းတွင် ပါဝင်သည့်ဘူတာတစ်ခု ဖြစ်ကာ ကိုလံဘိုမြို့နှင့် နိုင်ငံမြောက်ပိုင်းကို ချိတ်ဆက်ပေးသည်။
ကိုလံဘိုခံတပ်ဘူတာမှ ရေတွက်ပါက ၄၆ ခုမြောက်ဘူတာ ဖြစ်ကာ ၁၃၆.၆၈ ကီလိုမီတာ (၈၄.၉၃ မိုင်) အကွာတွင် တည်ရှိသည်။
Polgahawela ဘူတာမှ ၆၅ ကီလိုမီတာ (၄၀ မိုင်) အကွာတွင် တည်ရှိသည်။
ပင်လယ်ရေမျက်နှာပြင်အထက် ၉၂.၀၇ မီတာ (၃၀၂.၁ ပေ) အမြင့်တွင် တည်ရှိသည်။
ဘူတာကို မြောက်ပိုင်းရထားလမ်းအား Kurunegala မှ အနုရာဒပူရသို့ တိုးချဲ့သည့်အခါ ၁၉၀၃ ခုနှစ်တွင် ဖွင့်လှစ်ခဲ့သည်။
၁၉၂၆ ခုနှစ် ဘတ်တိကလိုအာရထားလမ်းကြောင်း ပြီးစီးပြီးနောက်တွင် ဤဘူတာသည် လမ်းဆုံဘူတာတစ်ခု ဖြစ်လာခဲ့သည်။
မန်နာကျွန်းမီးပြတိုက် (အဟောင်း) သည် သီရိလင်္ကာနိုင်ငံမြောက်ပိုင်း၊ မန်နာကျွန်းရှိ Urumalai တွင် တည်ရှိသည့် မီးပြတိုက်တစ်ခု ဖြစ်သည်။
မီးပြတိုက်ကို ၁၉၁၅ ခုနှစ်တွင် တည်ဆောက်ခဲ့သည်။
ယခုအခါ အလုပ်လုပ်ဆောင်ခြင်း မရှိပေ။
၎င်းကို သံဖြင့်ပြုလုပ်ထားသည်။
မန်နာကျွန်းမီးပြတိုက် (အသစ်) သည် သီရိလင်္ကာနိုင်ငံမြောက်ပိုင်း၊ မန်နာကျွန်းပေါ်ရှိ Talaimanner တွင် တည်ရှိသည့် မီးပြတိုက်တစ်ခု ဖြစ်သည်။
၁၉၁၅ ခုနှစ်တွင် တည်ဆောက်ခဲ့သည်။
အဖြူရောင်ဝန်းဝိုင်းသည့်ဆလင်ဒါပုံစံတာဝါဖြစ်ကာ ရုပ်ပုံများနှင့် မီးအိမ်များ ပါဝင်သည်။
၁၉ မီတာ (၆၂ ပေ) မြင့်သည်။
ပြင်ပလင့်များ Sri Lanka Ports Authority Lighthouses of Sri Lanka ကိုးကား ကဏ္ဍ:သီရိလင်္ကာနိုင်ငံရှိ မီးပြတိုက်များ။
မန်နာတံတား သည် သီရိလင်္ကာနိုင်ငံ အနောက်မြောင်ပိုင်းတွင် တည်ရှိသည့် တံတားတစ်ခု ဖြစ်သည်။
မန်နာကျွန်းနှင့် ပြည်မကုန်းမြေကို ဆက်သွယ်ပေးထားသည်။
ဤတံတားသည် လူဦးရေသိပ်သည်းသည့် ကျွန်းသို့ဆက်သွယ်ထားသည့် တစ်ခုတည်းသော တံတားဖြစ်သည်။
သမိုင်း တံတားသည် သွားလမ်းတစ်ခုသာ ပါဝင်ပြီး ကျဉ်းသည်။
၁၉၃၀ ခုနှစ်တွင် တည်ဆောက်ခဲ့ကာ မန်နာကျွန်းနှင့် ပြည်မကုန်းမြေကို ဆက်သွယ်ထားသည်။
Liberation Tigers of Tamil Eelam ၏ ပုန်ကန်မှုများဖြစ်ပေါ်ပြီးနောက်တွင် ဤတံတား၏အစိတ်အပိုင်းများကို ၁၉၉၀ ခုနှစ်တွင် ရပ်ဆိုင်းထားခဲ့သည်။
ယာယီဘေလီတံတားကို တည်ဆောက်ပေးခဲ့ပြီး ထိုဘေလီတံတားသည် ၁၀ တန်အထက် အလေးချိန်ရှိသည့် ယာဉ်များကို ခံနိုင်ဝန် မရှိပေ။
၂၀၀၇ တွင် ထိုနေရာတွင် တံတားအသစ်ကို တည်ဆောက်ရန် စီစဉ်ခဲ့ကြသည်။
တံတားသစ် တည်ဆောက်မှုကို ၂၀၀၇ ခုနှစ်တွင် စတင်ခဲ့သည်။
သို့သော် သီရိလင်္ကာပြည်တွင်းစစ်သည် ပြန်လည်ဖြစ်ပွားလာပြန်သဖြင့် ၂၀၀၈ ခုနှစ် ဇန်နဝါရီလတွင် ရပ်ဆိုင်းခဲ့ရသသည်။
ပြည်တွင်းစစ်ပြီးဆုံးနောက်တွင် တည်ဆောက်မှုကို ပြန်လည်စတင်ခဲ့ပြီး ၂၀၁၀ ခုနှစ် မတ်လတွင် ပြီးစီးခဲ့သည်။
တစ်ချိန်တည်းမှာပင် ပင်မလမ်းကို ၁၁ မီတာအကျယ်၊ ၃.၁၄ ကီလိုမီတာအရှည် တိုးချဲ့ခဲ့သည်။
တံတားကို ၂၀၁၀ ခုနှစ် မတ်လ ၁၈ ရက်နေ့တွင် တရားဝင်ဖွင့်လှစ်ခဲ့သည်။
တံတားရှိ လမ်းကြောင်းနှစ်ခုသည် ၁၅၇ မီတာ (၅၁၅ ပေ) ရှည်ကာ ၁၀.၄ မီတာ (၃၄ ပေ) ကျယ်သည်။
တံတားတည်ဆောက်ကုန်ကျစားရိတ်သည် ရူပီ ၂.၄၆ ဘီလီယံ (အမေရိကန်ဒေါ်လာ ၂၂ သန်း) ဖြစ်သည်။
ဂျပန်နိုင်ငံအပြည်ပြည်ဆိုင်ရာကော်ပိုရေးရှင်းအေဂျင်စီ JICA က ငွေကြေးထောက်ပံ့ထားသည်။
ဤတံတားသည် A14 Medawachchiya - Talaimannar လမ်းမကြီးပေါ်တွင် တည်ရှိသည်။
ဂဒါးမစ် သို့မဟုတ် ဂဒါးမက်စ် မြို့သည် လစ်ဗျားနိုင်ငံ ထရီပိုလီတာနီးယားဒေသ၊ နာလွတ်ခရိုင်ရှိ ဘာဘာလူမျိုးတို့၏ အိုအေစစ်တွင် ရှိသော မြို့တစ်မြို့ ဖြစ်သည်။
ဂဒါးမစ်မြို့၏ ဒေသခံ ဘာသာစကားမှာ ဂဒါးမစ် ဘာသာစကား ဖြစ်သည်။
ဂဒါးမစ်သည် အိုအေစစ်တွင် တည်ရှိသောကြောင့် 'ကန္တာရ၏ ပုလဲလုံး' ဟု တင်စားခေါ်ဝေါ်ကြသည်။
၎င်းသည် ဆာဟာရန်မတိုင်မီခေတ်က ရှေးအကျဆုံးမြို့များထဲတွင် တစ်မြို့အပါအဝင် ဖြစ်ပြီး ရိုးရာမြို့တို့၏ အလွန်ပြောင်မြောက်သော ဥပမာတစ်ခု ဖြစ်သည်။
ထိုမြို့၏ ဒေသဆိုင်ရာ ဗိသုကာမှာ လုပ်ငန်းဆောင်တာအလိုက် ဒေါင်လိုက် ပိုင်းခြားထားသည့် သွင်ပြင်လက္ခဏာရှိသည်။
မြေညီထပ်သည် စားနပ်ရိက္ခာများ ထားရန် နေရာဖြစ်ပြီး အခြားအထပ်မှာ မိသားစု အတွက် ဖြစ်သည်။
အပေါ်မှ အုပ်မိုးထားသော လမ်းကြားများသည် မြေအောက်လမ်းကြောင်းများ ကွန်ယက်ကဲ့သို့ ရှိပြီး ၎င်း၏ အပေါ်တွင် အမျိုးသမီးများအတွက် ဟင်းလင်းပြင် နေရာ ရှိသည်။
ကိုးကား ကဏ္ဍ:လစ်ဗျားနိုင်ငံရှိ ကမ္ဘာ့အမွေအနှစ်နေရာများ။
မန်ကုလမ်ဘူတာ ( Māṅkuḷam toṭaruntu nilaiyam, ) သည် သီရိလင်္ကာနိုင်ငံမြောက်ပိုင်း၊ မန်ကုလမ်မြို့တွင် တည်ရှိသည့် ဘူတာတစ်ခု ဖြစ်သည်။
မြောက်ပိုင်းလမ်းပေါ်ရှိ ဘူတာတစ်ခုဖြစ်ကာ ကိုလံဘိုမြို့နှင့် မြောက်ပိုင်းကို ချိတ်ဆက်ပေးထားသည်။
လူသိများသည့် Yarl Devi ရထားလိုင်းဝန်ဆောင်သည် ဤဘူတာကို ဖြတ်သန်းမောင်းနှင်သည်။
ပြည်တွင်းစစ်ကြောင့် ၁၉၉၀ မှ ၂၀၁၃ အကြားကာလတွင် ဤဘူတာသည် အလုပ်လုပ်ဆောင်မှု မရှိပေ။
မြောက်ပိုင်းလမ်းပေါ်ရှိ မန်ကုလမ်ဘူတာပါဝင်သည့် Omanthai ဘူတာနှင့် Kilinochchi ဘူတာကြား လမ်းပိုင်းကို ၂၀၁၃ ခုနှစ်၊ စက်တင်ဘာလ ၁၄ ရက်နေ့တွင် ပြန်လည်ဖွင့်လှစ်ပေးခဲ့သည်။
မယ်လကမ်ဘူတာ ( Māṅkuḷam toṭaruntu nilaiyam, )သည် သီရိလင်္ကာနိုင်ငံမြောက်ပိုင်း၊ မယ်လကမ်မြို့တွင် တည်ရှိသည့် ဘူတာတစ်ခု ဖြစ်သည်။
မြောက်ပိုင်းလမ်းပေါ်ရှိ ဘူတာတစ်ခုဖြစ်ကာ မြောက်ပိုင်းနှင့် ကိုလံဘိုမြို့ကို ချိတ်ဆက်ပေးသည်။
ပြည်တွင်းစစ်ဖြစ်ပွားနေသည့် ၁၉၉၀ မှ ၂၀၁၅ ကြားကာလတွင် ဤဘူတာတွင် အလုပ်လုပ်ဆောင်မှု မရှိပေ။
မြောက်ပိုင်းလမ်းပေါ်ရှိ ဂျက်ဖနာဘူတာနှင့် ကန်ကိစန်သုရိုင်ဘူတာကြား လမ်းပိုင်းကို ၂၀၁၅ ခုနှစ်၊ ဇန်နဝါရီလ ၁၂ ရက်နေ့တွင် ပြန်လည်ဖွင့်လှစ်ပေးခဲ့သည်။
ဝန်ဆောင်မှုများ ဤဘူတာမှာ အောက်ပါရထားပြေးဆွဲဝန်ဆောင်မှုများကို ရရှိနိုင်သည်။
မုရုကန်ဒီဘူတာ ( Muṟikaṇṭi toṭaruntu nilaiyam, ) သည် သီရိလင်္ကာနိုင်ငံမြောက်ပိုင်း၊ မုရုကန်ဒီမြို့တွင် တည်ရှိသည့် ဘူတာတစ်ခု ဖြစ်သည်။
ဤဘူတာသည် မြောက်ပိုင်းလမ်းတွင် ပါဝင်သည့် ဘူတာတစ်ခုဖြစ်ပြီး ကိုလံဘိုမြို့နှင့် မြောက်ပိုင်းကို ချိတ်ဆက်ပေးထားသည်။
လူသိများသည့် Yarl Devi ရထားဝန်ဆောင်မှုသည် ဤဘူတာကို ဖြတ်သန်းသည်။
ပြည်တွင်းစစ်ကြောင့် ၁၉၉၀ မှ ၂၀၁၃ ကြားကာလ၌ ဤဘူတာတွင် အလုပ်လုပ်ဆောင်မှု မရှိပေ။
မြောက်ပိုင်းလမ်းပေါ်ရှိ Omanthai ဘူတာနှင့် Kilinochchi ဘူတာအကြား လမ်းပိုင်းကို ၂၀၁၃ ခုနှစ်၊ စက်တင်ဘာလတွင် ပြန်လည်ဖွင့်လှစ်ခဲ့သည်။
မွန်တက်မဟယ် သည် သီရိလင်္ကာနိုင်ငံ၊ ကိုလံဘိုမြို့၏ ဆင်ခြေဖုံးအရပ်တစ်ခုဖြစ်သည့် ကိုလုပိတိယတွင် တည်ရှိသည့် သီရိလင်္ကာပါလီမန်ပြောခွင့်ရပုဂ္ဂိုလ်၏ ယခင်က နေအိမ်ဖြစ်သည်။
၁၉၂၉ ခုနှစ်တွင် တည်ဆောက်ခဲ့သည်။
၁၉၄၈ ခုနှစ်တွင် သမ္မတအိမ်တော်ပြောခွင့်ရပုဂ္ဂိုလ်၏ နေအိမ်အဖြစ် ထားရှိရန် ဝယ်ယူခဲ့သည်။
Sri Jayawardenapura-Kotte ရှိ ပါလီမန်အဆောက်အဦအသစ် အနီးတွင် ၂၀၀၀ ခုနှစ်၌ နေအိမ်အသစ် မတည်ဆောက်ရသေးခင်အထိ နေထိုင်ခဲ့သည်။
ထို့နောက်တွင် ထိုအိမ်၌ အမျိုးမျိုးသော အစိုးရအဖွဲ့အစည်းများသည် အသုံးပြုနေထိုင်ခဲ့ကြသည်။
သမိုင်း အဆောက်အဦကို ၁၉၂၈ ခုနှစ်တွင် တည်ဆောက်ခဲ့သည်။
St Margaret ၏ ပြင်သစ်ပုံစံအိမ်သည် ပျက်စီးပြီးနောက်တွင် တည်ဆောက်မှုများကို ၁၉၂၇ ခုနှစ်တွင် စတင်ခဲ့သည်။
ဂယ်လီလမ်းမပေါ်ရှိ Kollupitiya တွင် တည်ရှိသည့် မြေကွက်တစ်ခုပေါ်တွင် တည်ရှိသည်။
St Margaret ၏ အိမ်ကို မိုဟာမက်အလီမိုဟာမက်ဟူစိန်အတွက် သူ၏ ဖခင်ဖြစ်သူ မိုဟာမက်အလီက တည်ဆောက်ပေးခဲ့သည်။
အိမ်သို့ ပြောင်းရွှေ့ပြီး နှစ်အနည်းငယ်ကြာသည့်အခါ ဟူစိန်သည် စိတ်ဓာတ်အကြီးအကျယ်ကျဆင်း၍ ဒေဝါလီခံခဲ့ရသည်။
ထို့နောက်တွင် အိမ်ကို ပြင်သစ်သံတမန်ရုံးသို့ ငှားရမ်းခဲ့သည်။
၁၉၄၃ ခုနှစ် ပြင်သစ်အစိုးရ ကျဆုံးပြီးနောက်တွင် ပြင်သစ်သံတမန်ရုံးသည် ကျွန်းပေါ်မှ ထွက်ခွာခဲ့သည်။
အိမ်ကို သီရိလင်္ကာနိုင်ငံအကြီးအကဲ Vice Admiral Sir Geoffrey Layton က အသုံးပြုရန်အတွက် အမိန့်ပေးခဲ့သည်။
သူသည် စစ်ပြီးဆုံးသည့်တိုက်အောင် ထိုအိမ်၌ နေထိုင်သွားခဲ့သည်။
သီရိလင်္ကာလွတ်လပ်ရေးရလာသည့်အခါတွင် ထိုအိမ်ကို သီရိလင်္ကာအစိုးရက ဝယ်ယူခဲ့ကာ အိမ်တော်ပြောရေးဆိုခွင့်ရပုဂ္ဂိုလ် Sir Francis Molamure ၏ တရားဝင်နေအိမ်အဖြစ် အသုံးပြုခဲ့သည်။
Sri Jayawardenepura Kotte ရှိ ပါလီမန်အဆောက်အဦအသစ်ဘေးနားရှိ အိမ်အသစ်သို့ ပြောင်းရွှေ့ခဲ့သည့် ၂၀၀၁ ခုနှစ်အထိ နေထိုင်ခဲ့သည်။
ဤအိမ်ကို ဖွဲ့စည်းပုံအခြေခံဥပဒေအဖွဲ့နှင့် Fiscal Ombudsman စသူတို့သည် ဗုဒ္ဓဘာသာနှင့် ပါဠိတက္ကသိုလ်အဖြစ်သို့ မပြောင်းမီ ဆက်တိုက်နေထိုင်ခဲ့ကြသည်။
အဆောက်အဦသည် ဆိုးရွားစွာ ပျက်စီးခဲ့ပြီးနောက်တွင် မူလ အပြင်အဆင်များ၊ ပရိဘောဂများသည် ပျောက်ဆုံးပျက်စီးမှုများ ဖြစ်ခဲ့ရသည်။
ပြင်ပလင့်များ Parliament of Sri Lanka ကိုးကား ကဏ္ဍ:သီရိလင်္ကာနိုင်ငံရှိ အဆောက်အအုံများ။
မိရစ်စဘူတာ သည် သီရိလင်္ကာနိုင်ငံ၊ ကမ်းရိုးတမ်းရထားလမ်းရှိ ဘူတာတစ်ခု ဖြစ်သည်။
ကမ်ဘုရုဂမ်မုဝဘူတာနှင့် ပိုဝသုမိုဒရဘူတာအကြားတွင် တည်ရှိသည်။
ဤဘူတာသည် ကိုလံဘိုခံတပ်ဘူတာမှ ၁၄၇.၅ ကီလိုမီတာ (၉၁.၇ မိုင်) အကွာ၊ မတရဘူတာမှ ၉.၃ ကီလိုမီတာ (၉.၃ မိုင်) အကွာတွင် တည်ရှိသည်။
တည်နေရာ ကိရစ်စမြို့၏ အရှေ့ဘက် ၂ ကီလိုမီတာခန့် (၁.၂ မိုင်) အကွာတွင် တည်ရှိသည်။
အချိန်စာရင်း ကိုလံဘိုခံတပ်ဘူတာသို့ ထွက်ခွာမည့်ရထားများသည် မနက် ၆ နာရီ ၂၂ မိနစ်နှင့် ညနေ ၂ နာရီ ၂၂ မိနစ်တို့တွင် နေ့စဉ်ရှိသည်။
ဂယ်လီသို့ သွားမည့်ရထားအချိန်များမှာ 5:21 am, 7:22 am, 10:40 am, 3:27 pm and 5:12 pm တို့ဖြစ်ကြသည်။
မတရဘူတာသို့ သွားမည့်ရထားချိန်များမှာ 8:03 am, 10:30 am, 2:26 p.m., 3:11 pm and 9:25 pm တို့ ဖြစ်ကြသည်။
မဗစ်ဒပူရမ်ဘူတာ ( Māviṭṭapuram toṭaruntu nilaiyam, ) သည် သီရိလင်္ကာနိုင်ငံမြောက်ပိုင်း၊ မဗစ်ဒပူရမ်ရွာတွင် တည်ရှိသည့်ဘူတာတစ်ခု ဖြစ်သည်။
မြောက်ပိုင်းရထားလမ်းပေါ်ရှိ ဘူတာတစ်ခုဖြစ်ကာ ကိုလံဘိုမြို့နှင့် မြောက်ပိုင်းကို ချိတ်ဆက်ပေးသည်။
ပြည်တွင်းစစ်ကြောင့် ၁၉၉၉ မှ ၂၀၁၅ ကြားကာလ၌ ဘူတာသည် အလုပ်လုပ်ဆောင်မှုမရှိပေ။
မြောက်ပိုင်းလမ်းပေါ်ရှိ ဂျက်ဖနာဘူတာနှင့် ကန်ကီစန်သုရိုင်ဘူတာကြား လမ်းပိုင်းကို ၂၀၁၅ ခုနှစ်၊ ဇန်နဝါရီလ ၂ ရက်နေ့တွင် ပြန်လည်ဖွင့်လှစ်ပေးခဲ့သည်။
ဝန်ဆောင်မှုများ အောက်ပါရထားဝန်ဆောင်မှုများအား ဤဘူတာမှ စီးနင်းနိုင်သည်။
မတရဘူတာ သည် သီရိလင်္ကာနိုင်ငံ၊ မတရမြို့တွင် တည်ရှိသည့် ဘူတာတစ်ခု ဖြစ်သည်။
သီရိလင်္ကာရထားပို့ဆောင်ရေးက ပိုင်ဆိုင်ကာ လုပ်ဆောင်လျက်ရှိသည်။
မတရဘူတာကို ကမ်းရိုးတန်းရထားလမ်းကြောင်း၏ အဆုံးသတ်ဘူတာဖြစ်ကာ ၁၈၉၅ ခုနှစ် ဒီဇင်ဘာလ ၁၇ ရက်တွင် ဖွင့်လှစ်ခဲ့သည်။
တည်နေရာ မတရဘူတာသည် နီဝလမြစ်၏ မြောက်ဘက် မြို့၏ အလယ်တွင်တည်ရှိသည်။
ပုံစံ မတရဘူတာသည် ကမ်းရိုးတန်းလမ်း၏ ခရီးဆုံးဘူတာ ဖြစ်သည်။
ဝန်ဆောင်မှုများ Trains at Matara station Ruhunu Kumari, Galu Kumari, Rajarata Rejini and Sagarika စသည့်ရထားများကို မတရဘူတာတွင် လုပ်ဆောင်ပေးလျက်ရှိသည်။
အခြားသော များစွာသောရထားဝန်ဆောင်မှုများကိုလည်း မတရဘူတာတွင် လုပ်ဆောင်ပေးလျက်ရှိသည်။
တောင်ပိုင်းစီရင်စုနှင့် ချိတ်ဆက်သည့်ရထားလိုင်းများကိုလည်း မတရဘူတာမှ ဂယ်လီမြို့သို့ ချိတ်ဆက်ကာ ဆောင်ရွက်ပေးသည်။
မြို့ချင်းဆက်ရထားများ Service Route Frequency 8039 Colombo Maradana – Colombo Fort – Panadura - Galle – Matara Daily 8040 Colombo Maradana – Colombo Fort – Panadura - Galle – Matara Daily 8050 & 8051 Colombo Maradana – Colombo Fort – Panadura - Galle – Matara Daily 8056 & 8057 Galu Kumari Colombo Maradana – Colombo Fort – Panadura - Galle – Matara Daily 8058 & 8059 Ruhunu Kumari Colombo Maradana – Colombo Fort – Panadura - Galle – Matara Daily 8085 & 8086 Colombo Fort – Panadura - Galle – Matara Daily 8093 Colombo Maradana – Colombo Fort – Panadura - Galle – Matara Saturdays 8096 & 8097 Sagarika Colombo Maradana – Colombo Fort – Panadura - Galle – Matara Daily (Different times for weekends) 8311 Colombo Maradana – Colombo Fort – Panadura - Galle - Matara Daily 8766 Colombo Maradana – Colombo Fort – Panadura - Galle – Matara Monday – Friday ဒေသတွင်းရထားများ Service Route Frequency 8752, 8338, 8340, 8345, & 8368 Local trains Galle – Matara Monday – Friday ဘူတာစဉ် ကိုးကား ကဏ္ဍ:သီရိလင်္ကာနိုင်ငံရှိ မီးရထားဘူတာများ။
မတလီဘူတာ သည် သီရိလင်္ကာနိုင်ငံ၊ မတလီရထားလမ်းကြောင်းပေါ်တွင် တည်ရှိသည့် အဆုံးသတ်ဘူတာတစ်ခု ဖြစ်သည်။
ကိုလံဘိုခံတပ်ဘူတာမှ ၆၅ ခုမြောက် ဘူတာတစ်ခု ဖြစ်သည်။
အလယ်ပိုင်းစီရင်စု၊ မတလီခရိုင်တွင် တည်ရှိသည့် ဘူတာတစ်ခု ဖြစ်သည်။
ကိုလံဘိုခံတပ်ဘူတာမှ ၁၄၈.၆ ကီလိုမီတာ (၉၂.၃ မိုင်) အကွာ၊ ကန်ဒီဘူတာမှ ၂၇.၆၄ မီတာ (၁၇.၁၇ မိုင်) အကွာတွင် တည်ရှိသည်။
ကန်ဒီမှ မတလီသို့ ရထားလမ်းခွဲတစ်ခု တည်ဆောက်ပြီးသည့်နောက် ၁၈၈၀ ခုနှစ် အောက်တိုဘာလ ၁၄ ရက်တွင် ဘူတာကို ဖွင့်လှစ်ခဲ့သည်။
တည်နေရာ မတလီဘူတာသည် မတလီမြို့လယ်မှ အရှေ့ဘက် ခန့်မှန်း ၇၀၀ မီတာ (၇၇၀ ကိုက်) အကွာတွင် တည်ရှိသည်။
အချိန်စာရင်း ကိုလံဘိုခံတပ်ဘူတာသို့ ထွက်ခွာမည့်ရထားများကို မနက် ၄နာရီ ၅၀ မိနစ်နှင့် မနက် ၁၀ နာရီ ၁၅ မိနစ်အချိန်များတွင် နေ့စဉ်ပြေးဆွဲလျက်ရှိသည်။
ကန်ဒီသို့ထွက်ခွာမည့်ရထားများမှာ6:40 am, 10:15 am, 1:55 pm, 5:05 pm နှင့် 6:50 pm စသည့်အချိန်များတွင် ဖြစ်သည်။
ဘော်စတွန်တီးပါတီ () သည် အမေရိကန်ရှိ နိုင်ငံရေးနှင့်ကုန်သွယ်ရေးဆိုင်ရာ ဆန္ဒပြမှုတခုဖြစ်ပြီး လွတ်မြောက်ခြင်း၏သားတော်များအဖွဲ့က မက်ဆာချူးဆက်ပြည်နယ်၊ ဘော်စတွန်မြို့၌ ၁၇၇၃ ခု၊ ဒီဇင်ဘာလ ၁၆ ရက်၌ လုပ်ခဲ့သည်။
ရည်ရွယ်ချက်မှာ ၁၇၇၃ ခု၊ မေလ ၁၀ ရက်တွင် ပြဋ္ဌာန်းသော လက်ဖက်ခြောက်ဥပဒေကို ကန့်ကွက်ခြင်းဖြစ်သည်။
အဆိုပါဥပဒေအရ တောင်းရှန့်ဥပဒေနှင့်စည်းကြပ်သောအခွန်များကို ဆောင်ရန်မလိုဘဲ တရုပ်မှ လက်ဖက်ခြောက်များကို အမေရိကရှိ လက်အောက်ခံနယ်မြေများသို့ ဗြိတိသျှအရှေ့အိန္ဒိယကုမ္ပဏီက တင်ပို့ခွင့်ရသည်။
လွတ်မြောက်ခြင်း၏သားတော်များအဖွဲ့က တောင်းရှန့်ဥပဒေအရ စည်းကြပ်သောအခွန်တို့ကို ၎င်းတို့ရပိုင်ခွင့်များ ထိပါးခြင်းဟု ခံယူကာ အပြင်းအထန်ကန့်ကွက်သည်။
အမေရိကန်အင်ဒီယန်များလည်း ပါဝင်သည်ဟု ယူဆရသော ဆန္ဒပြသူများက အရှေ့အိန္ဒိယကုမ္ပဏီ၏ လက်ဖက်ခြောက်တင်သွင်းသော သင်္ဘောဆိပ်တခုလုံးကို ဖျက်ဆီးခဲ့သည်။
ဆန္ဒပြသူများသည် ဘော်စတွန်ဆိပ်ကမ်းမှ သင်္ဘောများပေါ်တက်ကာ လက်ဖက်ခြောက်သတ္တာတို့ကို ရေထဲကန်ချသည်။
ဗြိတိသျှအစိုးရက ပြင်းပြင်းထန်ထန် နှိပ်ကွပ်ခဲ့ရာမှ မလိုလားအပ်သောကိစ္စများဖြစ်လာခါ အမေရိကန်တော်လှန်ရေး ပေါ်ပေါက်လာသည်။
တီးပါတီသည်လည်း အမေရိကန်သမိုင်း၌ အထင်ကရဖြစ်ရပ် ဖြစ်လာသည်။
ထိုအချိန်မှစ၍ တီးပါတီလှုပ်ရှားမှုကဲ့သို့သော နိုင်ငံရေးဆိုင်ရာ ဆန္ဒပြမှုများက ယင်းတို့သည်လည်း ၁၇၇၃ ဘော်စတွန်ဆန္ဒပြမှု၏ဆက်ခံခြင်းများအဖြစ် ရည်ညွှန်းကြသည်။
တီးပါတီသည် ဗြိတိသျှပါလီမန်က ၁၇၇၃ ခု၌ ပြဋ္ဌာန်းသော ဗြိတိသျှအမေရိကအတွက် လက်ဖက်ခြောက်ဥပဒေကို ကန့်ကွက်သောလုပ်ရပ်၏ အကျိုးဆက်ဖြစ်သည်။
နယ်ချဲ့တို့က ၎င်းတို့ကိုယ်စားမပြုရသောနေရာတွင် အခွန်ပေးရန်မလိုဟု ယုံကြည်ကာ အင်္ဂလိပ်လူမျိုးအနေဖြင့် ရပိုင်ခွင့်ချိုးဖေါက်ခံရသည်ဟု ခံယူသည်။
ဆိုလိုသည်မှာ လက်အောက်ခံနယ်မြေအတွက်ထုတ်သော ဥပဒေကို ကိုလိုနီရှင် အင်္ဂလိပ်တို့က လိုက်နာရန်မလိုဟု ယုံကြည်ခြင်းဖြစ်သည်။
၎င်းကြောင့် အဆက်အသွယ်ကောင်းသော အရှိ့အိန္ဒိယကုမ္ပဏီသည် ကိုလိုနီနယ်မြေသို့ လက်ဖက်ခြောက်တင်သွင်းသူများအကြား၌ အသာစီးယှဉ်နိုင်မှု ရခဲ့သည်။
ဆန္ဒပြသူများသည် အခြားကိုလိုနီနယ် ၃ ခုတွင် လက်ဖက်ခြောက်မချအောင် တားနိုင်ခဲ့သည်။
သို့သော် ဘော်စတွန်တွင်မူ မြို့အုပ်မင်း သောမတ်ဟတ်ချင်ဆန်က လက်ဖက်ခြောက်များကို ဗြိတိန်သို့ ပြန်ပို့ရန် ငြင်းဆိုသည်။
ဘော်စတွန်တီးပါတီဖြစ်ပြီးသည်နောက် ၁၇၇၄ ခု၌ ပါလီမန်က တင်းကြပ်သောဥပဒေများ ပြဋ္ဌာန်းကာ ကိုလိုနီနယ်မြေများကို နှိပ်ကွပ်သည်။
၎င်းတို့အနက် မက်ဆာချူးဆက်ရှိ ဒေသခံအစိုးရအား ဖျက်သိမ်းခြင်းနှင့် ဘော်စတွန်ရှိ ကုန်သွယ်ရေးအား ပိတ်ခြင်းတို့ ပါဝင်သည်။
နယ်ချဲ့တို့က ၎င်းတို့ပိုင် လက်အောက်ခံနယ် ၁၃ ခုတွင် ဥပဒေများကို အတင်းအလျှော့လုပ်ကာ ဆန္ဒပြမှုများကို တားခဲ့သည်။
ဥပဒေများအား ပြင်ဆင်နိုင်ရန်နှင့် လက်အောက်ခံမြေတို့မှ ကန့်ကွက်မှုများကို ညှိနှိုင်းရန် ဗြိတိန်တော်ဝင်မိသားစုကို တောင်းဆိုကာ ပထမအကြိမ် တိုက်ကြီးများဆိုင်ရာကွန်ဂရက် ကျင်းပခဲ့သည်။
အကြပ်အတည်းများ ပွင့်အန်ကာ ၁၇၇၅ ခု၌ ဘော်စတွန်အနီးတွင် အမေရိကန်တော်လှန်ရေးစစ်ပွဲ စဖြစ်တော့သည်။
ရတနာပုံခန်းမ ()သည် မန္တလေးမြို့ရှိ တပ်မတော်ပိုင်အဆောက်အဦးဖြစ်သည်။
မဟာအောင်မြေမြို့နယ်၊ ၇၈လမ်းနှင့် ၃၈လမ်းထောင့် မျက်ပါးရပ်တွင်တည်ရှိပြီး မန္တလေးမြို့၏ အကြီးဆုံးခန်းမကြီးဖြစ်သည်။
သမိုင်းကြောင်း မန္တလေးမြို့တွင် တည်ဆောက်ပြီးခန်းမများရှိသော်လည်း တိုးတက်ပြောင်းလဲလာသော လူဦးရေ၊မြင့်မားလာသော လူနေမှုအဆင့်အတန်းများကြောင့် ခေတ်မီစွာဝန်ဆောင်မှုပေးနိုင်ရန်အတွက် ခမ်းမအသစ်တည်ဆောက်ရန် ၂၀၁၆ခုနှစ်တွင် ဆုံးဖြတ်ခဲ့ကြသည်။
၂၀၁၈ခုနှစ် ဖေဖော်ဝါရီလ ၁၇ရက်နေ့တွင် ပန္နက်ရိုက်ခဲ့ကာ၂၀၂၀ပြည့်နှစ် နိုဝင်ဘာ ၃၀ရက်နေ့တွင် ပြီးစီးခဲ့ပြီး ၂၀၂၁ခုနှစ် မေလ၁၇ရက်နေ့တွင် တပ်ချုပ် မင်းအောင်လှိုင်မှ ဖွင့်လှစ်ပေးခဲ့သည်။
တည်ဆောက်ထားသောနေရာမှာ မြို့လယ်ရှိ တပ်မြေပေါ်တွင်ဖြစ်ကာ တပ်မတော်မှ စွန့်လွှတ်ပေးခဲ့သည့် ၃၈လမ်းနှင့် မြို့၏ အဓိကလမ်းမဖြစ်သော ၇၈ လမ်းထောင့်တွင်ဖြစ်သည်။
thumb|ရတနာပုံ ခန်းမ ဝေဖန်ခံရမှု ၂၀၂၁ခုနှစ် အာဏာသိမ်းမှုအပြီး တပ်မတော်နှင့် ဆက်စပ်မှုများကို သပိတ်မှောက်နေကြပြီး အာဏာရှင်ဆန့်ကျင်ရေးများ လုပ်နေကြစဉ် မန္တလေးမြို့၏ ဂုဏ်ဆောင်အဖြစ်သတ်မှတ်ထားသော မြို့မအသင်းအနေဖြင့် ဤခန်းမဖွင့်ပွဲသို့ တက်ရောက်ဖျော်ဖြေသည့်အတွက် မြို့ခံများ၏ ဝေဖန်မှုကို ပြင်းထန်စွာခံခဲ့ရသည်။
အာဏာသိမ်းစစ်ကောင်စီ၏ ဖိတ်ကြားချက်အား အသင်းသူအသင်းသားများအကြား လက်မခံနိုင်ကြသဖြင့် ဖွင့်ပွဲသို့ မြို့မအသင်း၏ တီးခတ်သူ သုံးပုံနှစ်ပုံနှင့် သီဆိုသူ ၁ဦးသာတက်ရောက်ခဲ့သည်။
ထို့အတွက်ကြောင့် ယဉ်ကျေးမှုတက္ကသိုလ်မှ ကျောင်းသားကျောင်းသူများနှင့် ပူးတွဲ၍ ဖျော်ဖြေခဲ့ရသည်။
ထို့အပြင် မြို့မအသင်း၏ စင်မြင့်တွင် မြို့မနှင့်သက်ဆိုင်သော သီချင်းများသာသီဆိုရန် သတ်မှတ်ထားသော်လည်း ဖွင့်ပွဲတွင် တပ်မတော်သီချင်းများကိုပါ သီဆိုခဲ့ကြသည်။
ဆက်စပ်ကြည့်ရှုရန် မန္တလေးမြို့တော်ခန်းမ မန္တလေး ကွန်ဗင်းရှင်းစင်တာ ကိုးကား ကဏ္ဍ:မန္တလေးမြို့ရှိ အဆောက်အအုံများ။
အိုင်းရစ်ပြည်ထောင်စုတပ်မတော် () သည် အိုင်ယာလန်ရှိ ၂၀ ရာစုနှင့် ၂၁ ရာစုအကြား လှုပ်ရှားသော လက်နက်ကိုင်အဖွဲ့အစည်းတခုဖြစ်သည်။
အဖွဲ့အစည်း၏ခံယူချက်မှာ ဗြိတိန်အုပ်ချုပ်မှုလွတ်သည့် လွတ်လပ်သောပြည်ထောင်စုတခုအား အိုင်ယာလန်၌ ထူထောင်လိုသော အိုင်းရှစ်ပြည်ထောင်စုဝါဒဖြစ်သည်။
အိုင်အာအေဟောင်းဟုခေါ်သော မူလအဖွဲ့အစည်းကို ၁၉၁၇ ခု၌ အိုင်းရှစ်ပြည်သူ့တပ်မတော်နှင့် အခြား စိတ်ပါဝင်စားသူအိုင်းရှစ်လူမျိုးများဖြင့် ဖွဲ့စည်းသည်။
နှောင်းပိုင်း၌ ပထမကမ္ဘာစစ်တွင် ဗြိတိသျှတပ်မတော်၌ ပါဝင်ခဲ့သော အတွေ့အကြုံရှိ အိုင်းရှစ်များလည်း ဗြိတိန်အားတော်လှန်မည့် အိုင်းရစ်လွတ်လပ်ရေးစစ်ပွဲဆင်နွှဲရန် ပါဝင်လာသည်။
၁၉၁၉ ခုတွင် အိုင်းရှစ်ပါလီမန် ဒိုင်ယဲရန်က အိုင်အာအေကို အိုင်းရှစ်ပြည်ထောင်စု တော်လှန်ရေးအစိုးရ၏တပ်မတော်အဖြစ် ကြေညာသည်။
၎င်းရာစုနှစ်အတွင်း ပြန်လည်စုဖွဲ့ခြင်း၊ အဖွဲ့ကွဲခြင်း၊ အဖွဲ့ပေါင်းခြင်း၊ အမည်ပြောင်းခြင်းများ အကြိမ်ကြိမ်ပြုလုပ်ခဲ့သည်။
အကျဉ်းအကြပ်ကာလအတွင်း အဓိကအနေဖြင့်ပါဝင်ခဲ့သော ဒေသဆိုင်ရာအိုင်းရှစ်ပြည်ထောင်စုတပ်မတော်မှာ လူသိများသည်။
ခေတ်ပြိုင်အဖွဲ့ခွဲများကလည်း မူလအိုင်အာအေအမည်ကို ၎င်းတို့လည်း ဆက်ခံခွင့်ရှိကြောင်း ပြောဆိုလေ့ရှိသည်။
ကဏ္ဍ:နိုင်ငံအလိုက် စစ်ရေး။
thumb| FR အပြင်အဆင် မော်တော်ယာဉ်ဒီဇိုင်းတွင် FR သို့မဟုတ် ရှေ့အင်ဂျင်၊ နောက်ဘီးယက်ပုံစံသည် အင်ဂျင်မှာ ကားရှေ့ပိုင်းတွင် တည်ရှိပြီး မောင်းနှင်သောဘီးများသည် နောက်ဘက်တွင်တည်ရှိသည်။
ဤပုံစံမှာ ၂၀ ရာစု မော်တော်ယာဉ်အများစု ပုံစံဖြစ်သည်။
ခေတ်သစ်ဒီဇိုင်းများသည် များသောအားဖြင့် ရှေ့အင်ဂျင်၊ ရှေ့ဘီးယက်ပုံစံကို အသုံးပြုသည်။
၎င်းကိုအထပ်မြင့် ဘတ်စ်ကားများနှင့် ကျောင်းကားများတွင်လည်း အသုံးပြုသည်။
ရှေ့လယ်ပိုင်းအင်ဂျင်၊ နောက်ဘီးယက် thumb| FMR အပြင်အဆင်၊ အင်ဂျင်သည် ရှေ့ဝင်ရိုးနောက်တွင် တည်ရှိသည်။
မော်တော်ယာဉ်ဒီဇိုင်းတွင် ရှေ့အလယ်အင်ဂျင်နှင့်နောက်ဘီးယက်ပုံစံ(FMR) သည် အင်ဂျင်ကို ရှေ့တွင်နေရာချပြီး ကားနောက်ဘက်ဘီးများကို မောင်းနှင်သည်။
ရှေ့အင်ဂျင်၊ နောက်ဘီးယက်ပုံစံ(FR)နှင့်ခြားနားသည်မှာ အင်ဂျင်အလေးချိန်ဗဟိုကို ရှေ့ဝင်ရိုး၏ နောက်သို့ ရွှေ့လိုက်ခြင်းဖြစ်သည်။
ဤပုံစံသည် အလေးချိန်ဖြန့်ဖြူးခြင်းကို အထောက်အကူဖြစ်စေပြီး Moment of Inertia ကို လျော့နည်းစေသောကြောင့် ထိန်းကြောင်းမောင်းနှင်မှုကို တိုးတက်စေသည်။
FMR ၏စက်မှုအပြင်အဆင်သည် FR ကားနှင့် အတူတူပင်ဖြစ်သည်။
မော်တော်ယာဉ်တစ်မျိုးတည်း၏အချို့မော်ဒယ်များကို တပ်ဆင်ထားသောအင်ဂျင်၏အရှည် (ဥပမာ - ဆလင်ဒါ ၄ ခုနှင့် ၆ ခု)နှင့် ရှေ့ဝင်ရိုးနှင့် အင်ဂျင်၏ အလေးချိန်ဗဟိုတို့၏ ဆက်စပ်မှုကို မူတည်၍ FR သို့မဟုတ် FMR အဖြစ်သတ်မှတ်နိုင်သည်။
ကိုးကားချက်များ ကဏ္ဍ:မော်တော်ယာဉ် နည်းပညာ။
အင်းလေးနည်းဗျူဟာဂျစ် ခေါ် အင်းလေးဂျစ်သည် တပ်မတော် အကြီးစားစက်မှုလုပ်ငန်းက ဒီဇိုင်းရေးဆွဲပြီး ထုတ်လုပ်သော လေးဘီးယက်မော်တော်ယာဉ်အမျိုးအစား ဖြစ်သည်။
လက်ရှိထုတ်လုပ်နိုင်စွမ်းသည် တစ်နှစ်လျှင် အစီးရေ ၂၀၀ ဖြစ်သည်။
နောက်ပိုင်းတွင် တစ်နှစ်လျှင် အစီးရေ ၁၀၀၀ အထိတိုးမြှင့်မည်ဖြစ်သည်။
https://cincds.gov.mm/node/1941?page=7&d=1 အင်းလေးဂျစ်ကို လက်ရှိတွင် တပ်မတော်နှင့် မြန်မာနိုင်ငံ ရဲတပ်ဖွဲ့ တို့အတွက်သာ ထုတ်ပေးသည်။
thumb|အင်း​လေးဂျစ် သမိုင်း ၂၀၁၆ ခုနှစ်တွင် တပ်မတော်သည် စက်မှုဝန်ကြီးဌာနမှ မော်တော်ယာဉ်လုပ်ငန်းများကို လွှဲပြောင်း ရယူခဲ့သည်။
ထိုစက်ရုံများသည် တပ်မတော်သို့ မလွှဲပြောင်းမီတွင် အကြောင်းပြချက် အမျိုးမျိုးကြောင့် လုပ်ငန်းရပ်ဆိုင်းနေခဲ့သည်။
အင်းလေးအတွက် ဝင်ရိုးများကို တပ်မတော်အကြီးစားစက်မှုလုပ်ငန်း (မြင်းခြံ) မှထုတ်လုပ်ပြီး ဂီယာအုံများမှာ တပ်မတော်အကြီးစားစက်မှုလုပ်ငန်း (မကွေး) မှဖြစ်သည်။
https://www.seniorgeneralminaunghlaing.com.mm/en/12117/senior-general-min-aung-hlaing-visits-tatmadaw-heavy-industries-assembling-car-engine-parts-magway-myingyan-stations/ တပ်မတော်အကြီးစားစက်မှုလုပ်ငန်း(ထုံးဘို)တွင် အပြီးသတ် တပ်ဆင်ထုတ်လုပ်သည်။
ထုံးဘိုစက်ရုံသည် ၁၉၇၀ မှစ၍ မာဇဒါဂျစ်(Mazda Pathfinder XV-1) များကို တပ်ဆင်ထုတ်လုပ်ခဲ့သည်။
အင်ဂျင်သည် စက်မှုလက်မှုဝန်ကြီးဌာနအောက်ရှိ အမှတ် ၁၄ အကြီးစားစက်ရုံ (သာဂရ)မှ ထုတ်လုပ်သော DCD(CY 499 Ti) နှင့် ပုံစံတူသည်။
သို့သော် ထိုစက်ရုံသည် ဘဏ္ဍာရေးဆုံးရှုံးမှုများကြောင့် အစိုးရက ၂၀၁၇ ခုနှစ်တွင် လည်ပတ်မှု ဆိုင်းငံ့ထားခဲ့သည်။